section_heading: O teoriji
paragraph_text: Jamesova teorija sugerira da emocionalno iskustvo ne bi bilo moguće bez povratne informacije koja dolazi nakon percepcije perifernih reakcija organizma. James, suprotno tradicionalnom pristupu smatra da u opasnim situacijama dolazi prvo do perifernih reakcija (usporeno disanje,ubrzan rad srca, drhtanje koljena i sl.) jer postajemo svjesni fizioloških i ponašajnih reakcija, te tek onda možemo reći da smo doživjeli određenu emociju. Tvrdi da ne bježimo jer se plašimo, već se plašimo jer opažamo fiziološke i ponašajne reakcije koje se javljaju kao odgovor na određeni događaj. Dakle, James daje prioritet fiziološkim reakcijama nad svjesnim procesima. Prema Jamesu, kombinacije aktivacije različitih organa u određenim situacijama mogu biti dovoljno slične da izazovu identično subjektivno stanje (odnosno emociju koju osoba osjeća), ali i dovoljno različite da osoba doživi različite emocije.Southworth, James, "William James' Theory of Emotion" (2014). Electronic Thesis and Dissertation Repository. 2315. <nowiki>https://ir.lib.uwo.ca/etd/2315</nowiki>